Šķilbēnu pagasts

Šķilbēnu pagasts ir viena no Balvu novada administratīvajām teritorijām, Krievijas pierobežā. Robežojas ar sava novada Medņevas, Vecumu, Briežuciema, Lazdulejas un Baltinavas pagastiem, kā arī Krievijas Pleskavas apgabala Pitalovas rajonu.

 Daba 
Pagasta teritorija izvietojusies Adzeles pacēluma rietumdaļā un Mudavas zemienes Abrenes nolaidenumā. Vidējā temperatūra aukstākajā ziemas mēnesī janvārī , karstākajā vasaras mēnesī jūlijā . Bezsala periods ilgst 135 dienas, bet sniega sega zemi klāj vidēji 153 dienas gadā, nokrišņu daudzums ~550 mm gadā.

 Hidrogrāfija 
Pagasta teritorijas lielākā daļa ietilpst Mudavas (Veļikajas) upju sateces baseinā. Pagasta robežu ar Krieviju iet pa Kūkovas upi, kurā ieplūst vairākas pietekas, lielākā no kurām ir Rika, kas šķērso pagastu no rietumiem uz austrumiem. Ir apzināti arī 3 avoti.

 Upes 
 Kūkova
 Lodumka
 Moseika
 Rika
 Zaļčupe
 Supretka
 Stiglova
 Dzjorgova
 Krakupe

 Ezeri 
Ančipovas ezers

 Vēsture 
Pēc 1920. gada agrāras reformas Orlavas muižu (mūsdienās Orlova Lazdulejas pagastā) sadalīja 86 vienībās 1140 ha platībā, Šķilbēnu muižu 76 vienībās 711 ha kopplatībā.
Šķilbēnu pagasts tika izveidots 1930. gadā, atdalot teritorijas no Baltinavas un Viļakas pagastiem. 1935. gadā tā platība bija 216 km² un tajā dzīvoja 6423 iedzīvotāji.

1945. gadā pagastā izveidoja Egļevas, Loginas, Stabļevas, Šķilbēnu un Zaļčupes ciema padomes, bet pagastu 1949. gadā likvidēja. Loginas ciems ietilpis Viļakas apriņķī (1945—1949) un Abrenes (1949—1959) un Balvu (pēc 1959. gada) rajonos. Loginas ciemam 1954. gadā pievienoja likvidēto Zaļčupes ciemu, 1962. gadā — Medņevas un Šķilbēnu ciemu padomju saimniecības «Šķilbēni» teritoriju. 1968. gadā Loginas ciemu pārdēvēja par Šķilbēnu ciemu.Šķilbēnu pagasts 1971. gadā tam pievienoja daļu Lazdulejas ciema padomju saimniecības «Šķilbēni» teritorijas, bet padomju saimniecības «Medņeva» teritoriju pievienoja Medņevas ciemam. 1977. gadā Šķilbēnu ciemam pievienoja daļu likvidētā Upītes ciema teritorijas. 1990. gadā ciemu reorganizēja par pagastu. 2009. gadā Šķilbēnu pagastu kā administratīvo teritoriju iekļāva Viļakas novadā. 2021. gadā Viļakas novadu iekļāva Balvu novadā.

 Valsts aizsargājamie kultūras pieminekļi 
 Nr. 256.: Daņilovkas senkapi I, II — Daņilovkas silā pie Daņilovkas fermas 
 Nr. 257.: Dzilnaskalns — senkapi (Kara kapi) pie Plešovas kapsētas 
 Nr. 258.: Mistra kalns — Porskovā
 Nr. 259.: Sauciema senkapi — Sauciemā pie Dravām, Rikas upes labajā krastā 
 Nr. 2954.-2955.: Kauss (1733) un monstrance Šķilbēnu katoļu baznīcā (1780, 19.gs.) 
 Nr. 2844.-2846.: Šķilbēnu pagasta nams (1938—1939), Rekavas (Polfandera) dzirnavas (1932), Rekavas ambulance (1930. gadi) — Rekavā
 Nr. 2847.: Šķilbēnu (Rekavas) katoļu baznīca — Šķilbēnos (1922)
 Nr. 2848.: Šķilbēnu pareizticīgo baznīca — Šķilbēnos (1926)
 Nr. 2849.-2850.: Šķilbēnu muižas apbūve, Šķilbēnu muižas kungu māja — Šķilbēnos (19. gs. b.)LR Kultūras ministrijas rīkojums Nr.128. Par valsts aizsargājamo kultūras pieminekļu sarakstu  (Aizkraukles rajons — Liepājas rajons)

 Iedzīvotāji 

 Iedzīvotāju skaita izmaiņas 
Esošajās robežās, pēc CSP datiem.OSP

 Apdzīvotās vietas 
Lielākās apdzīvotās vietas ir Šķilbani, Rekova (pagasta centrs), Upīte.

Ančipova, Bākarova, Buki, Čalkova, Čilipīne, Dagunova, Dubļova, Fabriki, Ivanovka, Lemešova, Logini, Lotuši, Nikolajevka, Peksīne, Plešova, Porskova, Prisjolova, Rekova, Sišova, Stiglova, Šķilbani, Tribunova, Upīte, Vilkova, Zaļčupe, Zatišje.

 Saimniecība 

 Transports 

 Izglītība un kultūra 

 Atsauces 

Kategorija:Latgale
Kategorija:Balvu novada pagasti